Estrema drita xe l'espresion che indica ła poxision de on sojeto, grupo, movimento o partio pułitego che se caraterixa par on'interpretasion radicałe e masimałista de l'ideołoxia tipica de ła drita. Date łe modifighe che l'è ndà in contro el conseto de drita inte ła storia e inte el mondo, anca el conseto de estrema drita xe canbià pì olte. Par quanto varda a l'Eoropa ga l'orixine tra el Setesento e l'Otosento e se identifega come creadori de l'asołutismo monarchico e de quel che presede a łe monarchie. Co ła disołusion de i ideałi asołutistisi rexi, el conseto el ga finio par identifigare łe poxision conservatrisi e reasionarie in materia de relijion, diriti pułiteghi e diriti siviłi fin a ndar a braseto inte l'otosento e novesento col miłitarismo, del rasismo e del nasionałismo. Col njier vanti dei fasismi inte i ani 1930 del XX secoło, che i gavea tanto a ła estrema drita dei dexeni presedenti, el ideałe eoropeo de estrema drita el se ga identifigà caxi conpletamente co sti qua anca dopo ła seconda guera mondiałe col fenomeno del neofasismo. Inte i Stati Unii invese mancando conpletamente l'esperiensa storica de ła monarchia e del fasismo l'estrma drita se identifega na vixion estrema dei ideałi del Partio Republican, come el libertarianismo, paleoconservatorismo e in xenerałe lota a calsiasi tipo de intervento statałe econòmego, unio a na marcada vixion cristiana e in alguni casi al rasismo.